Тудегешева Тайана (Татьяна) Васильевна 1957 йылдың 19 ноябрендә уҡытыусы Василий Васильевич Каныштаров ғаиләһендә Кемерово өлкәһе Таштағол районы Усть-Анзас ауылында тыуған. Был ерҙәргә барып етеү ауыр, Мрассу йылғаһы аръяғындағы ерҙәрҙә борондан Көньяҡ-Көнбайыш Себерҙәге аҙ һанлы шор халҡы йәшәй. Шорҙар Кемерово өлкәһе, Хакасия, Алтай Республикаларында, Алтай крайында бар.